Source: http://www.europarl.europa.eu/sides/getDoc.do?type=TA&reference=P6-TA-2008-0168&language=RO&ring=A6-2008-0148
Timestamp: 2018-11-18 02:11:24+00:00
Document Index: 15129209

Matched Legal Cases: ['articolul 63', 'articolul 2', 'articolul 2', 'articolul 2', 'articolul 2', 'articolul 24', 'articolul 24', 'Articolul 5', 'articolul 5', 'articolul 33', 'articolul 8', 'articolul 8']

Texte adoptate - Miercuri, 23 aprilie 2008 - Extinderea domeniului de aplicare al Directivei 2003/109/CE la beneficiarii unei protecţii internaţionale * - P6_TA(2008)0168
Extinderea domeniului de aplicare al Directivei 2003/109/CE la beneficiarii unei protecţii internaţionale *
Rezoluţia legislativă a Parlamentului European din 23 aprilie 2008 referitoare la propunerea de directivă a Consiliului privind modificarea Directivei 2003/109/CE în vederea extinderii domeniului său de aplicare la beneficiarii unei protecții internaționale (COM(2007)0298 – C6-0196/2007 – 2007/0112(CNS))
– având în vedere articolul 63 punctele 3 și 4 din Tratatul CE, în temeiul cărora a fost consultat de către Consiliu (C6-0196/2007),
– având în vedere raportul Comisiei pentru libertăți civile, justiție și afaceri interne și avizul Comisiei pentru afaceri externe (A6-0148/2008),
Text propus de Comisie Amendament
(10a) În conformitate cu dispozițiile prezentei Directive, acordarea statutului de rezident pe termen lung nu ar trebui să implice revocarea sau retragerea drepturilor pe care le au refugiații, beneficiarii de protecție subsidiară și membrii familiilor lor conform Directivei 2004/83/CE .
1. La articolul 2, litera (f ) se înlocuiește cu următorul text :
1. La articolul 2 se introduce litera (fa ) următoare :
"(f ) "protecție internațională" reprezintă protecția internațională astfel cum este definită aceasta la articolul 2 litera (a) din Directiva 2004 /83/CE a Consiliului;"
"(fa ) "protecție internațională" reprezintă protecția internațională astfel cum este definită aceasta la articolul 2 litera (a) din Directiva 2004 /83/CE a Consiliului;"
"În cazul beneficiarilor unei protecții internaționale, perioada dintre data introducerii cererii pentru protecție internațională și data la care se acordă permisul de ședere la care se referă articolul 24 din Directiva 2004/83/CE trebuie luată în considerare la calculul perioadei prevăzute de alineatul (1)."
"În cazul beneficiarilor unei protecții internaționale, perioada dintre data depunerii unei prime cereri de protecție internațională, inclusiv atunci când respectiva cerere este o cerere de protecție temporară, dacă aceasta precedă accesul la protecția internațională, și data la care se acordă permisul de ședere la care se referă articolul 24 din Directiva 2004/83/CE, este luată în considerare la calculul perioadei prevăzute la alineatul (1)."
Articolul 5 – alineatul 1 – paragraful 1a
3a . La articolul 5 alineatul (1) se adaugă următorul paragraf:
"Aceste cerințe nu se aplică beneficiarilor unei protecții internaționale care nu au acces la ocuparea unui loc de muncă."
"Condițiile de integrare naționale nu pot fi impuse beneficiarilor unei protecții internaționale decât în urma unei examinări individuale, ținând cont de situația lor deosebit de vulnerabilă, printr-o decizie motivată, în conformitate cu articolul 33 din Directiva 2004/83/CE."
"(3a) În cazul în care un stat membru decide să expulzeze un rezident pe termen lung al cărui permis de ședere CE conține mențiunea prevăzută de articolul 8 alineatul (4), acesta trebuie să consulte statul membru indicat în mențiunea respectivă .
"(3a) În cazul în care un stat membru decide să expulzeze un rezident pe termen lung al cărui permis de ședere CE pe termen lung conține mențiunea prevăzută la articolul 8 alineatul (4), acesta contactează statul membru care a acordat protecția internațională, pentru a-i confirma statutul de rezident pe termen lung .
Statul membru care a acordat protecția internațională trebuie să răspundă în scris statului solicitant, în termen de cel mult o lună. Decizia de expulzare nu poate fi luată decât după răspunsul statului membru care a acordat protecția internațională.
Cu excepția cazului în care protecția internațională a fost între timp retrasă, rezidentul pe termen lung este expulzat către statul membru respectiv, care îl readmite, precum și pe membrii familiei sale, imediat și fără formalități."
Cu excepția cazului în care protecția internațională a fost între timp retrasă, cu respectarea principiului nereturnării, rezidentul pe termen lung nu poate fi expulzat decât către statul membru respectiv, care îl readmite, împreună cu membrii familiei sale, imediat și fără formalități."